b"\n_START_ARTICLE_\nNorth West Company\n_START_SECTION_\nHistorie\n_START_PARAGRAPH_\nI 1779 ble selskapet omdannet til handelsselskap med 16 andeler eid av ni handelsselskap i pelsbransjen. Alt \xc3\xa5ret derp\xc3\xa5 ble det omdannet igjen og nye deleiere tatt inn. Konkurransen med andre Montr\xc3\xa9al-baserte pelshandlere f\xc3\xb8rte til voldshandlinger, og vinteren 1783-1784 en ny reorganisering, n\xc3\xa5 til et permanent handelskompani i selskapsform, til forskjell fra de tidligere hvis eksistens begrenset seg til avtalte tidsperioder. Andre rivaler fikk bli med i kompaniet i 1787, blant annet Alexander Mackenzie. Ytterligere rivaler ble stil tilfredse ved en samarbeidsavtale i 1792._NEWLINE_Kompaniets hovedkontor var i Montr\xc3\xa9al. Alexander Mackenzie ledet virksomheten i innlandet, der Fort Chipewyan vrd Lake Athabasca ble depoter for den geografisk mest avsides handelen. Et vidtfavnende nettverk med kanobrigader transporterte handelsvarer til handelsstasjonene og de oppk\xc3\xb8pte pelsverkene til Montr\xc3\xa9al. Nordvestkompaniet mislyktes \xc3\xa5 ved lobbyvirksomhet f\xc3\xa5 den britiske regjering til \xc3\xa5 oppheve Hudson Bay-kompaniets privilegier med monopol p\xc3\xa5 handelen i Ruperts land. Ikke heller klarte man \xc3\xa5 arrendere transittrettigheter over Hudson Bay fra sin hovedkonkurrent. _NEWLINE_Den direkte rivalisering mellom ble dermed kraftig intensivert mellom de to handelskompaniene. I 1790-\xc3\xa5rene vant Nordvestkompaniet betydelig fremgang p\xc3\xa5 bekostning av \xc2\xabde engelske\xc2\xbb, som Hudson Bay-kompaniet ble kalt. I 1795 kontrollerte man slik to tredeler av den kanadiske pelshandelen._NEWLINE_Londontraktaten av 1794 (Jay Treaty) mellom USA og Storbritannia fastsatte ge\xc3\xa4nsene mellom De Forente Stater og Britisk Nordamerika og gjorde at Nordvestkompaniet tapte tilgangen til Detroit, Lake Michigan og sitt depot Grand Portage ved Lake Superior, og all handel i Midtvesten. En ny reorganisasjon av kompaniet i 1795 fikk inn Montr\xc3\xa9alkj\xc3\xb8pmenn som hadde tapt den n\xc3\xa5 amerikanske handelen, i Nordvestkompaniet unngikk dermed \xc3\xa5 m\xc3\xa5tte m\xc3\xb8te dem som ytterligere konkurrenter. Noen misforn\xc3\xb8yde andelseiere, ikke minst Alexander Mackenzie, br\xc3\xb8t ut av kompaniet og dannet i 1798 sammen med frittst\xc3\xa5ende pelshandelsselskaper et konkurrerende handelskompani, XY Company. Dette kompani ble imidlertid gjenforent med Nordvestkompaniet i 1804._NEWLINE_Konkurransen mellom Nordvestkompaniet og Hudson Bay-kompaniet f\xc3\xb8rte til gjentatte v\xc3\xa6pnede sammenst\xc3\xb8t ved Red River-kolonien, Fort William og annetsteds mellom 1815 og 1819. Begge handelskompanier bedrev en intensiv lobbying i London. Det  britiske kolonialministeriet ville skape orden b\xc3\xa5de for sakens egen skyld og fordi konflikten forhindret l\xc3\xb8sning av andre viktige sp\xc3\xb8rsm\xc3\xa5l i de kanadiske kolonier. Resultatet ble en av den britiske regjering fremtvunget sammensl\xc3\xa5ing av Nordvestkompaniet med Hudson Bay-kompaniet under den sistnevnes navn, som sammen med dens oktroa og privilegier utgjorde grunnlag for det sammensl\xc3\xa5tte foretaket, mens Nordvestkompaniets dynamikk fikk tjene som ny drivkraft for det gamle selskapet.\n_START_SECTION_\nSosial og etnisk struktur\n_START_PARAGRAPH_\nNorth West Company var i sin indre uppbygning organisert etter samfunnsklasse. Skille gikk mellom engag\xc3\xa9s (arbeidere) og bourgeois (borgere) hvorved arbeiderne utf\xc3\xb8rte det fysiske arbeid mens borgerne foretok kompaniets transaksjoner. I praksis bet\xc3\xb8d det at arbeiderne padlet og bar kanoene og bygde og underholdt handelsstasjonene mens borgerne var pelshandlere og bokholdere. Skillet mellom arbeidere og borgere bygde p\xc3\xa5 penger, utdannelse og byrd eller etnisk herkomst. Engag\xc3\xa9s var oftest bondes\xc3\xb8nner fra landsbygden omkring Montr\xc3\xa9al; nesten alle var fransk-kanadiere (canadiens). Bourgeois var oftest av skotsk byrd, det v\xc3\xa6re seg f\xc3\xb8dte i Canada eller i Storbritannia, og mange var i slekt med hverandre ettersom s\xc3\xb8nner og brors\xc3\xb8nner ble rekruttert til selskapet. Det fantes unntak fra denne regel; canadiens som var bourgeois og skotter som var engag\xc3\xa9s. Det fantes ogs\xc3\xa5 enkelte engag\xc3\xa9s fra mange deler av verden; b\xc3\xa5de Tysklands og Hawaiis s\xc3\xb8nner var representerte i deres rekker. M\xc3\xa9tiser eller s\xc3\xb8nner till bourgeois med kvinner fra indianerstammer, ikke sjeldent d\xc3\xb8tre av trading captains, fulgte ogs\xc3\xa5 i fedrenes fotspor._NEWLINE_I 1804 hadde Nordvestkompaniet 839 ansatte: 45 overvintrere, 76 assistenter, 45 tolker, 16 guider og 657 voyageurer.\n_START_SECTION_\nBourgeois\n_START_PARAGRAPH_\nNordvestkompaniets bourgeois tilh\xc3\xb8rte tre skikt eller niv\xc3\xa5er etter sine roller: Montr\xc3\xa9alagenter, overvintrende deleiere og handelsbokholdere._NEWLINE_Montr\xc3\xa9alagentene (agents de Montr\xc3\xa9al) eller kompaniets direksjon var kj\xc3\xb8pmenn i Montr\xc3\xa9al som hadde sine egne firmar som eide andeler i Nordvestkompaniet. De ansatte personal, eksporterte pelsverk, ervervet forn\xc3\xb8denheter, handelsvarer og proviant samt organiserte frakten av dem til innlandets handelsstasjoner. For dette fikk firmaene eller agentene provisjon, utover den gevinst som de fikk som deleiere._NEWLINE_De overvintrende deleierne (hivernants) tilvarte faktorene i Hudson's Bay Company, men var ikke l\xc3\xb8nnede tjenstemenn - da var deleiere i Nordvestkompaniet med en eller to andeler. De overvintret i innlandet og var sjefer for handelsdistrikter som omfattet flere handelsstasjoner. Om sommaren m\xc3\xb8ttes agentene og overvintrerne ved kompaniets hoveddepot Grand Portage, senere Fort William, og holdt selskapskonferanse der man bestemte policy. Stemming fulgte prinsippet \xc3\xa9n andel, \xc3\xa9n stemme. For \xc3\xa5 bli overvintrer m\xc3\xa5tte man begynne som handelsbokholder._NEWLINE_Handelsbokholder (Commiss, egentlig \xc2\xabskriver\xc2\xbb) hadde ansvar for enkelte handelsstasjoner og var bokholdere. De begynte med en fem til syv \xc3\xa5rs lang l\xc3\xa6rlingstid, ble senere bokholdere og derifra kunne de f\xc3\xa5 bli deleiere. Langt ifra alle ble imidlertid overvintrere men forble bokholdere under hele sitt ansettelsesforhold.\n_START_SECTION_\nEngag\xc3\xa9s\n_START_PARAGRAPH_\nNordvestkompaniets arbeidere var dels voyageurer, dels h\xc3\xa5ndverkere. Voyageurene bemannet de kanobrigader som fors\xc3\xb8rget handelsstasjonene i innlandet med handelsvarer og som bragte de oppkj\xc3\xb8pte pelsverkene til Montr\xc3\xa9al. H\xc3\xa5ndverkerne, som var ved de st\xc3\xb8rre handelsstasjonene og ved hoveddepoet, var gev\xc3\xa6rsmeder og grovsmeder som reparerte handelsmusketter og beverfeller.\n_START_SECTION_\nSosial dynamikk\n_START_PARAGRAPH_\nDe grunnleggende drivkrefter i Nordvestkompaniets sosiale dynamikk var slektskap og byrd eller etnisk opphav. Kompaniet utgjorde et sluttet nettverk av n\xc3\xa6rt beslektede og besvogrede skotske forretningsfolk. Flere viktige Montr\xc3\xa9alagenter var beslektet med selskapets grunnleggere Simon McTavish og hans etterf\xc3\xb8lgere, br\xc3\xb8drene William og Duncan McGillivray, var hans s\xc3\xb8sters\xc3\xb8nner. Det var ogs\xc3\xa5n\xc3\xa6re slektskap mellom agentene og overvintrerne. Det skotske innslaget var slik at av 128 ledende personligheter i Nordvestkompaniet 1760-1800 var 77 av skotsk byrd. P\xc3\xa5 grunn av selskapets sosiale dynamikk var muligheten for avansement fra engag\xc3\xa9 til bourgeois sv\xc3\xa6rt begrenset."